cyanic-selkie/wikianc huggingface dataset:
Ahmedabad
Ahmedabad on linn Indias Gujaratis, osariigi suurim linn. Asub Sabarmati jõe kallastel 50 km kaugusel Araabia merest.
Algne kaubalinn tihedate elukvartalite, kitsaste tänavate ja hindu-islami arhitektuuriga moodustab kesklinna. Ida pool on tekstiilivabrikud, vanad tööliste elamud ning kaugemal uued korrusmajadega elurajoonid. Sabarmati läänekaldal on uuemad linnaosad villade ja Gujarati Ülikooliga. Ahmadabadis asub prestiižne õppeasutus Indian Institute of Management Ahmedabad.
Ahmadabad asetseb tasasel maal, ainult vabrikukorstnad ja elektrijaama siluett põhja pool rikuvad horisontaalset linnamaastikku. Linnas on palju islami, hinduistlikku ja džainistlikku arhitektuuri. Paljudest islami ehitistest on vanim Ahmad Shahi mošee 1414. aastast. Osa sellest pärineb hinduistlikust templist, sammastel on hinduistlikud motiivid. Tähelepanuväärsed on ka suur Ahmedabadi reedemošee ja Kankaria järv, mis on populaarne väljasõidukoht. Ahmedabadis on ka Le Corbusier' ja Louis Kahni projekteeritud maju.
Ahmadabad on üks kõige kiiremini kasvavaid linnu Indias.
Ajalugu
Tänapäeva linna kohal asus 11. sajandil linn nimega Ashapalli ehk Ashaval. Solanki valitseja Karandev I vallutas Ashapalli ja rajas selle asemele Karnavati linna.
Aastal 1411 langes Gujarat sultan Ahmed Shahi valitsuse alla, kes nimetas linna Ahmadābādiks ja tegi sellest oma sultanaadi pealinna. Muzafariidide dünastia valitses linnas 1573. aastani, kui linna vallutas Akbar. Mogulite valitsuse ajal muutus linn suureks kaubanduse ja tekstiilitootmise keskuseks. Linn õitses kuni Aurangzebi surmani 1707. Ahmedabad oli 15. ja 16. sajandil India lääneosa kõige väljapaistvam kuningalinn ja veel 17. sajandil peeti seda India üheks ilusamaks linnaks. 18. sajandil käis linn alla.
Briti võimu all alates 1818. aastast rajati linna sõjaväebaas ning linna infrastruktuuri laiendati ja kaasajastati. Umbes 1860. aastaks sai Ahmedabadist tööstuslinn. Ümber vanalinna rajatud tekstiilivabrikud tegid sellest "India Manchesteri". Tekstiilitööstuse kõrgpunktis umbes 1950 töötas linnas 71 vabrikut 125 000 inimesega, kes elasid põhiliselt kitsastes ridamajades vabrikute vahel.
Alates 1960. aastast rajati linnast väljas paiknevates tööstusrajoonides uus, mitmekülgsem tööstus, osas kesklinnas hakkas arenema teenindussektor.
20. sajandi alguses oli linn India iseseisvusliikumise üks keskusi. Aastatel 1960–1970 oli see Gujarati pealinn.
26. jaanuaril 2001 linna tabanud 6,9-pallises 2001. aasta Gujarati maavärinas hukkus 752 inimest ja hävis ligi 50 mitmekorruselist maja. Veebruaris 2002 oli muslimite linnaosas osana 2002. aasta Gujarati rahutustest pogromm, mille käigus sai surma umbes 250 inimest.
Saku valla vapp
thumb|Saku valla vapp Saku valla vapp on Harju maakonnas asuva Eesti haldusüksuse Saku valla vapp.
Vapp on kinnitatud 30. aprillil 1993.
Vapi kirjeldus
Rohelise kilbi ülapoolel kõrvuti kolm adratera, alumisel poolel eesti õllekapp. Kujundid on hõbedased.
Espoo
Espoo piirneb Kirkkonummi valla, Vihti valla, Nurmijärvi valla, Vantaa linna, Helsingi linna ja Kauniaise linnaga. Viimane asetseb Espoo linna sees.
Espoo jaguneb järgmisteks piirkondadeks: Põhja-Espoo, Suur-Espoonlahti, Suur-Kauklahti, Suur-Leppävaara, Suur-Matinkylä, Suur-Tapiola ja Vanha-Espoo.
Espoo sai alevi staatuse 1963. aastal ja linnaõigused 1972. aastal.
Espoos asub Neste peakorter.
William Vallutaja
William Vallutaja ehk William Sohilaps (umbes 1028 – 9. september 1087) oli Normandia hertsog alates 1035 Guillaume II nime all, kes võitis Hastingsi lahingus anglosakse ja sai 25. detsembril 1066 Inglismaa kuningaks (William I nime all).
Normandia valitsemine
pisi|left|[[Normandia hertsogkond]] Guillaume sai Normandia hertsogiks (1035–1087) (valitsejanimega Guillaume II) seitsmeaastaselt, pärast isa Robert I surma 1035. aastal. Alaealise Guillaume'i võimualasid püüdsid haarata tema vastased, kuid ta suutis võimul püsida Prantsuse kuninga Henri I abiga. Valitsemisajal Normandia hertsogina toetus Guillaume emapoolsete poolvendadele Odole ja Robertile; Odo oli Bayeux' piiskop ja Robert oli Mortaini krahv.
1053. aastal abiellus Normandia hertsog Guillaume II Flandria krahvi (1037–1067) Balduin V ja Adela (kes oli Prantsusmaa kuninga (972–1031) Robert II Vaga tütar) Flandria Matildaga; laulatus toimus ajaloolises Eu linnas Normandias.
Inglismaa vallutamine ja valitsemine
Pärast Inglismaa lastetu kuninga Edward Usutunnistaja surma (1066) oli Inglise troonile kolm nõudlejat: William, Wessexi hertsog Harold Godwinson ja Norra kuningas Harald III Hardrada. Williami nõue tugines sellele, et tema vanatädi Emma oli viimase kuninga Edwardi ema ja Inglismaa kuninga (978–1013, 1014–1016) Ethelred II teine abikaasa. William väitis ka, et Edward oli palju aastaid veetnud Normandias ajal, mil Inglismaa oli Taani kuninga poolt okupeeritud ja seda valitses Taani ja Norra kuningas Knud Suur, mistõttu Edward olevat ta nimetanud oma pärijaks, kui William teda 1052 Londonis külastas. Lisaks väitis William, et 1064 oli Harold oli talle truudust vandunud, kui William oli ta laevahukust päästnud. Koos olid nad sõjas võitnud Bretagne'i hertsogit Conan II. Sel puhul olevat William Haroldi rüütliks löönud ja Harold olevat talle pühaku säilmete kohal truudust vandunud.
Sellegipoolest kroonis peapiiskop Aldred 1066. aasta jaanuaris Harold Godwinsoni Harold II nime all Inglismaa kuningaks. Harald III ja William tungisid oma sõjaväega Inglismaale. Harald III jõudis enne ja pidas Haroldi vägedega 25. septembril 1066 Stamford Bridge'i lahingu, milles ta lüüa sai ja ise hukkus. Siis saabus William, kes 14. oktoobril 1066 võitis Haroldit Hastingsi lahingus, milles Harold II ja suur osa anglosaksi ülikuid hukkusid. Edward Usutunnistajal oli alaealine troonipärija Edgar Ætheling ja Haroldil mitu poega, kuid William krooniti 25. detsembril 1066 Inglismaa kuningaks, nii et ülejäänud trooninõudlejad pidid põgenema.
1077. aastal alustas Williami ja Matilda vanem poeg Robert Curthose edutut mässu Normandias, mille William maha surus.
William teostas edukaid sõjaretki ka Walesi ja Šotimaa vastu ning lasi koostada viimsepäevaraamatu (Domesday Book), mis oli oma aja põhjalikem maksu- ja arveraamat. Normanni vallutuse ja Inglismaa üle kontrolli kehtestamise käigus, 1078. aastal ehitati ka Londonisse, Thamesi äärde Toweri kindluse White Toweri ('valge torn'), mille järgi kogu loss on nimetatud.
William I suri hobuse seljast kukkumisel saadud vigastuste tõttu.
Ühtki autentset portreed temast pole leitud. Sellegipoolest on kaasaegsed tema välimust sõnades kirjeldanud. Tal olevat olnud märkimisväärselt tugevad käed, nii et ta suutnud galopeerival hobusel ratsutades vibu lasta. Tal olnud muljetavaldav välimus ja alati raevukas ilme. Tema tervis oli kuni surmani suurepärane, kuid hilisemas elus muutus ta väga paksuks, nii et Prantsusmaa kuninga Philippe I sõnul olevat ta välja näinud nagu rase naine. Williami ainsa säilinud luu, reieluu uurimise põhjal on järeldatud, et ta oli 178 cm pikk, umbes 5 cm pikem tolle aja keskmisest.
Isiklikku ja järglased
Ta rääkis prantsuse keelt ega õppinud rääkima inglise keelt, kuigi sai Inglismaa kuningaks. 300 aasta jooksul rääkisid Inglismaa kuningad vaid prantsuse keelt.
1053. aastal abiellus William Vallutaja Flandria krahvi (1037–1067) Balduin V ja Adela (kes oli Prantsusmaa kuninga (972–1031) Robert II Vaga tütar) Flandria Matildaga ning laulatus toimus ajaloolises Eu linnas Normandias. Flandria Matilda olid Williamil järglased:
Lisaks oli Williamil mitme armukesega veel lapsi.
Felipe V
thumb|Felipe V. [[Hyacinthe Rigaud' maal (1701). Versailles' loss.]] Felipe V (19. detsember 1683 – 9. juuli 1746) oli Hispaania kuningas 1700–1746.
Ta oli Louis XIV pojapoeg ning Hispaania Borbóni dünastia rajaja.
Aastal 1700 suri eelmine Hispaania kuningas Carlos II lastetuna. Ka kõik tema õed-vennad, keda oli sündinud 12, olid selleks ajaks surnud. Carlos II isa Felipe IV järglastest olid elus vaid tema vanema täiskasvanuks saanud tütre Hispaania Maria Teresa, kes oli abiellunud oma onupoja, Prantsusmaa kuninga Louis XIII-ga, ainsa täiskasvanuks saanud poja Louis' kolm poega. Vanim poeg Louis pidi pärima Prantsusmaa trooni ja sellepärast ei valitud Hispaania uueks kuningaks teda, vaid keskmine vend Philippe, keda hakati hispaaniapäraselt nimetama Felipeks.
Felipe V abiellus kaks korda. Esimese abielu sõlmis ta 3. novembril 1701 Savoia hertsogi Vittorio Amedeo II tütre Savoia Maria Luisaga. Sellest abielust sündis neli poega, kellest kaks keskmist surid lapsena. Vanim poeg Luis abiellus Louise Élisabeth d'Orléansiga, kuid suri 17-aastaselt lastetuna. Noorim poeg Fernando VI päris trooni Felipe surma järel, kuid tema abielust ei sündinud samuti lapsi ja pärast tema surma läks Hispaania troon Felipe V teisest abielust sündinud lastele.
Pärast esimese abikaasa surma 14. veebruaril 1714 abiellus Felipe V 24. detsembril 1714 uuesti. Teine abikaasa Parma Elisabetta oli Parma hertsogi Ranuccio II ainus lapselaps, ehkki lapsi oli Ranucciol 14. Felipe ja Elisabetta abielust sündis seitse last, kellest kuus said täiskasvanuks. Vanim poeg Carlos III sai Hispaania kuningaks pärast oma poolvenna Fernando surma. Vanim tütar Hispaania Mariana Victoria sai Portugali kuningannaks. Kolmas (teine suri imikuna) poeg Filippo I päris Parma trooni. Teine tütar Hispaania Maria Teresa abiellus Prantsusmaa dofääni Louis-Ferdinandi, Louis XV pojaga, kellest sai kolme Prantsusmaa kuninga isa, ehkki Maria Teresaga sündis Louis-Ferdinandil üksnes üks noorelt surnud tütar. Neljas poeg Luis Antonio Jaime sai kardinaliks, ehkki ka tema järeltulev sugu kestab tänapäevani. Noorim tütar Hispaania Maria Antonieta Ferdinanda sai Sardiinia kuningannaks ja kolme Sardiinia valitseja emaks.
Mysen
Mysen on linn Norras Vikeni maakonnas Indre Østfoldi vallas, endise Eidsbergi valla keskus.
Aastatel 1920–1961 oli Mysen eraldi vald. 1997. aastal sai linnaks.
Nimi
Linn sai nime vana talu Myseni (muinaspõhja Mysin, Mosvinist) järgi, mille maadele ta oli rajatud. Talu nime esimene osa mosi tähendab 'soo' ja lõpp vin 'luht, heinamaa, karjamaa'.
Violator (album)
Arvatavasti kõige tuntumad Depeche Mode'i lood "Personal Jesus" ja "Enjoy the Silence" ilmusid just sellel albumil.
Ajakiri Rolling Stone pani "Violatori" oma aegade 500 parima albumi edetabelis 342. kohale.
Plaadi produtsendid on Depeche Mode ja Mark Ellis. Albumi Suurbritannias andis välja Mute Records ja USA-s plaadifirma Sire.
"Violatorit" on müüdud üle 7,5 miljoni eksemplari.
Lieven
Lieven (ka Lyve, Lywen, Liwe, Liewen; läti: Līvens) on Rootsi, Liivimaa, Kuramaa, Saaremaa ja Venemaa aadlisuguvõsa, mis pärimuse järgi põlvneb liivlaste vanemast Kaupost, kelle aadliseisust tunnistas/tõstis aadliseisusse Rooma paavst Innocentius III 1202–1203 Kaupo ja piiskop Alberti kohtumisel Roomas. Kaupo liivi päritolust tekkis ka tema järglastel mugandatud liignimi Lieven.
Lievenite Kuramaa ja Venemaa haru
Venemaa haru rajajaks loetakse
Desoksüribonukleotiidid
Desoksüribonukleotiidid on keeruka struktuuriga orgaanilised molekulid, mis moodustuvad kolme keemilise ühendi – lämmastikaluse, desoksüriboosi ja fosfaatrühma – liitumisel.
Desoksüribonukleotiidide hulka kuuluvad dAMP, dGMP, dTMP ja dCMP.
Konkurentsipoliitika
Konkurentsipoliitika on üks osa riigi majanduspoliitikast ning sellel on selge eesmärk: kaitsta ja arendada efektiivset konkurentsi.
Riigi tegevus tõhusa konkurentsipoliitika saavutamiseks on turu ja sellega kogu turumajanduse efektiivse toimimise põhialus. On ju konkurents turumajanduse koordineerimise ja suunamise põhimehhanism. Vaid juhul, kui see mehhanism hästi töötab, on loota positiivseid majanduslikke tulemusi nii staatilis-struktuurses (allokatsiooni ehk ressursside paigutuse) kui ka dünaamilises (majandusarengu) mõttes. Toimiva ja tegusa konkurentsiga seostatakse ka üldisemaid eesmärke – vabadust ja õiglust.
Eristatakse konkurentsipoliitika nelja põhisuunda: loovat, kaitsvat, toetavat ja asendavat konkurentsipoliitikat.
Konkurentsipoliitikat on vaja, sest:
Meeter
Meetri määratlemisel on aluseks võetud valguse kiirus vaakumis, mille fikseeritud arvväärtus on 299 792 458 m/s, kusjuures sekund on määratletud tseesium-133 sageduse alusel.
1 meeter on pikkus, mille läbib valgus vaakumis 1 / 299 792 458 sekundi (s) jooksul: kus
Ajalugu
1791. aastal defineeriti meeter kui 1/10 000 000 (kümnemiljondik) Pariisi läbiva meridiaani poolest pikkusest ehk pikkusest pooluselt ekvaatorini.
James Clerk Maxwell pakkus välja idee, et meetri pikkus võiks olla defineeritud valguslainete pikkuste kaudu. Kuna sellist mõõtetehnikat tol ajal veel polnud, jäi see ainult ideeks.
1960. aastal kehtestati meeter kui krüptoon-86 tasemete 2p10 ja 5d5 vahelisel siirdel vaakumis kiirgava valguse 1650763,73-kordne lainepikkus.
Valguse kiiruse täpse väärtuse 299 792 458 m/s alusel defineeris meetri Kaalude ja Mõõtude Peakonverents 1983. a. Alates 2019. aastast on muudetud määratluse sõnastust.
Valgevene vapp
Valgevene vapp on Valgevene Vabariigi ametlik riigivapp. Praegune versioon vapist on kasutuses 2020. aastast.
Valgevene Vabariigi vapid
Pärast taasiseseisvumist 1991. aastal kuni 1995. aastani oli Valgevene Vabariigi riigivapp Pahonia (mõnikord kirjutatud ka kui Pogonja ; valgevene keeles Пагоня, tähendab "tagaajamist" või "jahti"). Pahonia tehti ametlikult riigivapiks 19. septembril 1991. Sellel on punane taust, millel on valge ratsanik (mõne allika kohaselt püha Jüri, Valgevene pühak) valge hobuse ja mõõgaga. Mõõk on üles tõstetud ning ratsanik on valmis vaenlast taga ajama. Vapp on üle võetud Leedu suurvürstiriigist, kus Pahonia oli kasutusel 13.–18. sajandini. Pahonia vapp oli kasutusel ka aastatel 1918–1919, mil Valgevene Rahvavabariik oli iseseisev ning on üks esimesi Valgevene iseseisva riikluse sümboleid. Nõukogude Valgevenes seda sümbolit ei kasutatud, kuni Valgevene Rahvarinne 1980. aastate lõpus Pahonia uuesti kasutusele võttis. Sarnase ajaloo tõttu sarnaneb Pahonia väga Leedu vapi Výtisega.
1995. aasta 14. mail algatas Valgevene president Aleksandr Lukašenka rahvahääletuse, milles küsis, kas Valgevene elanikud soovivad vahetada välja riigisümboolika. Ametlikult hääletas üle 75% hääletanutest sümboolika, sh vapi vahetamise poolt. Seega otsustas Valgevene riigivõim loobuda Pahonia kasutusest ning võtta kasutusse kohandatud versioon Valgevene Nõukogude Sotsialistliku Vabariigi 1956. aasta vapist. Riigivapi autor oli presidendi administratsiooni toonane ülem Leonid Sinitsõn. Tagasi toodi kuldsed rukkipead koos lina ja ristikuõitega, mis ümbritsesid Valgevene kontuuri vapil. Valgevene kohal on punane täht, Valgevenest all asub päike, mis üle Valgevene särab ning maakera. Rukkipärja ümber on rullitud punane lint, millel on valgevene keeles kirjas "Valgevene Vabariik" (Рэспубліка Беларусь). Peamised muutused võrreldes Nõukogude-aegse vapiga on sirbi ja vasara ja Nõukogude deviisi puudumine uuelt vapilt.
Ka tänapäeval on Pahonia vapp mitteametlikult kasutusel Valgevenes Lukašenka-vastase opositsiooni sümbolina. Vapp oli kasutuses 2020. aasta Valgevene rahutustes demokraatliku opositsiooni sümbolina. Lukašenka režiim on meedias tekitanud meelega seost Pahonia ja Natsionaalsotsialistliku Saksamaaga koostööd teinud kollaborantide vahel, ignoreerides vapi ülejäänud ajalugu.
Kasutus
Valgevene riigivapp on kasutusel avalike asutuste ja enamiku riigiasutuste hoonetel. Sellele lisaks peab vapp olema nähtavalt asutuste juhtivate isikute kabinettides ja asutuste pitsatitel. Riigivapp on kasutusel Valgevene müntidel ja vabariigi passides. Erinevalt riigilipust ei tohi riigi kodanikud kasutada riigivappi niisama, näiteks valitsusväliste töötajate visiitkaartidel.
Noel Gallagher
pisi|Noel Gallagher Noel Thomas David Gallagher (sündinud 29. mail 1967) on Oasise kitarrist, Liam Gallagheri vanem vend.
Sarnaselt oma vennaga on ta kuulsaid kolleege tihti avalikult solvanud. Robbie Williamsit kirjeldas ta kui "paksu tantsijat Take Thatist" ning Backstreet Boysi kohta ütles ta, et "nad tuleks maha lasta". Üks kuulsamaid väljaütlemisi on ta soov, et Britpopi rivaali Bluri liikmed sureksid AIDSi.
Esiliiga B 2020
Esiliiga B 2020 on Eesti jalgpalli tugevuselt kolmanda liiga, Esiliiga B, 8. hooaeg, mis algas 8. märtsil ja lõppeb 8. novembril 2020.
Mängutulemused
Iga meeskond mängib kõikide vastastega 4 korda, kaks korda kodus ja kaks korda võõrsil, kokku 36 mängu.
Gilgit-Baltistan
Gilgit-Baltistan (varem Põhjaalad) on Pakistani eriterritoorium, mis moodustab osa vaidlusalusest alast Kashmirist. Piirneb India, Hiina ja Afganistaniga.
Kirdeosas asub Karakoram.
Välislingid
🇵🇰
Udmurtia lipp
thumb|Udmurtia lipp Udmurtia lipp on Venemaa Föderatsiooni koosseisu kuuluva Udmurdi Vabariigi lipp.
Praegune lipp võeti kasutusele 3. detsembril 1993, kuid 30. aprillil 2002 tehti lipuseaduses mõningad muudatused ning kinnitati lipp uuesti.
Lipu kujundaja on Juri Lobanov (Kutšõran Juri).
Lipu kirjeldus
Udmurtia lipuks on ristkülikukujuline kangas, mis on jagatud vertikaalselt kolmeks võrdseks väljaks, vardapoolne väli on must, keskmine valge ja lehvipoolne punane. Valge välja keskel on kujutatud kaheksa terava tipuga risti (päikesemärk).
Lipu laiuse ja pikkuse suhe on 1:2.
Sümbolite tähendused
Lipuvärvid pärinevad udmurtide rahvariietelt. Valge sümboliseerib igavikku ja taevast, punane elurõõmu ja päikest ning must maad ja stabiilsust. Kaheksaharuline päikesemärk on õnne sümbol, mis kaitseb inimesi halva eest.
Gamviki lennuväli
Kuna Gamviki lennuväljalt ei lähtu enam regulaarliine, ei ole lennuväljal ei ICAO ega IATA koodi.
Maksumiilits (Ukraina)
Maksumiilits (ukraina keeles Податкова міліція) on Ukraina õiguskaitseorgan.
Jäähoki
pisi| Jäähoki on võistkondlik sportmäng, milles uiskudel jääväljakul liikuvat kaks võistkonda püüavad spetsiaalseid keppe kasutades kummist litrit vastase väravasse toimetada. Väravavahtide roll on oma väravate kaitsmine.
Võistkonnas on kuni 22 mängijat. Väljakul on üldjuhul 6 mängijat kummastki võistkonnast, kellest üks on väravavaht. Mängijaid võib kogu aeg vahetada. Mängu ajal reegleid rikkunud mängijat võib kohtunik mängust karistuseks ajutiselt eemaldada. Karistused kestavad üldiselt 2-5 minutit.
Jäähoki on kõige populaarsem Kanadas, kus see on rahvusspordiala, samuti on see populaarne veel Kesk- ja Ida-Euroopas, Skandinaavias, Venemaal ja USA-s.
Ülemaailmset jäähokialast tegevust juhib alates 1908. aastast Rahvusvaheline Jäähokiföderatsioon (IIHF). Rahvusvahelise Jäähokiföderatsioonil on 2022. aasta seisuga 82 liikmesriiki.
Ajalugu
Jäähoki juured ulatuvad Kanadasse 1853. aastasse, mil peeti esimene jäähokivõistlus. Esimesed võistlusmäärused koostasid 1879 Montréalis McGilli Ülikoolis üliõpilased W. F. Robertson ja R. F. Smith.
1894 võisteldi Põhja-Ameerikas esimest korda Stanley karikale (algselt Dominion Hockey Challenge Cup). Hiljem sai sellest elukutseliste ihaldatuim rändkarikas.
Euroopasse jõudis jäähoki 1900. aastatel.
1908 loodi Rahvusvaheline Jäähokiföderatsioon IIHF (International Ice Hockey Federation). 1920 ühinesid sellega ka Kanada ja USA.
1910. aastal toimusid esimesed Euroopa meistrivõistlused jäähokis. Võitis Inglismaa. Hiljem on IIHF arvestanud neid maailmameistrivõistlustena, ehkki 1914. aastani osalesid ainult Euroopa riigid.
1917. aastal loodi Põhja-Ameerikas Rahvuslik Jäähokiliiga (National Hockey League, NHL).
Esimest korda oli jäähoki olümpiaala Antwerpeni 1920. aasta suveolümpiamängudel. Võitis Kanada. Jäähoki on olnud kavas kõikidel taliolümpiamängudel alates 1924. aastast. Aastatel 1920–1968 toimunud olümpiamängude jäähokivõistlusi loetakse ka maailmameistrivõistlusteks. Meeste seas on jäähokis olnud kõige edukam riik Kanada üheksa kullaga (kaasa arvatud 1920. aasta olümpiavõit), järgneb seitsme kullaga Nõukogude Liit. Kahel korral on olümpiavõitjaks tulnud Rootsi ja USA ning ühel korral Soome, Suurbritannia, Tšehhi, SRÜ ja Venemaa olümpiasportlaste võistkond. 2006. aastal sai Rootsi jäähokimeeskond esimeseks, kes on tulnud samal aastal nii olümpiavõitjaks kui ka maailmameistriks.
1930. aastal toimusid esimesed ametlikud maailmameistrivõistlused jäähokis.
1990. aastal toimusid Kanadas Ottawas esimesed naiste maailmameistrivõistlused jäähokis. 2003. aastal jäi Hiinas toimuma pidanud MM SARS-i tõttu ära. Seni on kõik maailmameistritiitlid võitnud ainult Kanada või USA naiskonnad. Esimest korda toimusid olümpiamängudel naiste jäähokivõistlused Naganos 1998. aastal. Võitis USA naiskond. Alates 2002. aasta mängudest on võidutsenud ainult Kanada naiskond.
Jäähoki Eestis
Eestis mängiti varem põhiliselt jääpalli, aga alates 1933. aastast mindi üle jäähokile, mis ei vajanud nii suurt väljakut ega nii palju mängijaid. Eesti Talvespordi Liidu koosseisus moodustati hokitoimkond. Eesti NSV-s toimus tegevus Eesti NSV Jäähokiföderatsioonina.
Eesti Jäähokiföderatsiooni tegevus taastati Eesti Talvespordi Liidu õigusjärglasena 28. detsembril 1990. Üldkoosoleku otsusega muudeti 17. augustil 2001 nime. Uus nimi on Eesti Jäähoki Liit. Rahvusvahelises Jäähokiföderatsioonis taastati liikmesus 7. mail 1992.
Välislingid
Hociȝ
Ainārs Kovals
Ainārs Kovals (sündinud 21. novembril 1981 Riias) on läti odaviskaja. Ta võitis 2008. aasta suveolümpiamängudel Pekingis tulemusega 86,64 m hõbemedali. See on ka tema isiklik rekord.
2005. aasta universiaadil İzmiris tuli ta esimeseks tulemusega 80,67. 2007. aasta universiaadil Bangkokis tuli ta kolmandaks.
Rae valla vapp
thumb|Rae valla vapp Rae valla vapp on Harju maakonnas asuva Eesti haldusüksuse Rae valla vapp.
Vapp on kinnitatud 5. mail 1992.
Vapi autor on Priit Herodes.
Vapi kirjeldus
Kilbi jaotab neljaks hõbedane rist. Esimesel ja neljandal mustal väljal on hõbedane tammeleht, teine ja kolmas väli on punased.
Vapi kasutamise kord
Valla vappi on lubatud kasutada:
Valla vapi kujutisega tooteid (meened, laualipud, kleebised jms) võib valmistada ja müüa ainult vallavalitsuse loal.
Valla vapi kujutist on lubatud kasutada käesoleva paragrahvi lõike 1 punktis 1 nimetamata asutuste ja organisatsioonidel infokandjatel, kui asutus või organisatsioon teostab töid vallavalitsuse tellimisel.
Vapi ajalugu
Teadaolevalt on Rae valla vapp ja lipp esimesed vallasümbolid taasiseseisvunud Eestis. Need kanti riiklikku registrisse 5. mail 1992.
Äsja taastatud Rae valla juhid pöördusid abi saamiseks Priit Herodese poole, kuna Rae vallal ja Muinsuskaitse Seltsil oli seoseid enne kummagi juriidilist sündi. Rae valla sümboleid hakati kohe kasutama, kuigi tol ajal oli igasuguste meenete ja trükiste valmistamine hoopis keerulisem kui praegu. Rae valla vapp oli eksponeeritud ka esimesel suurel Eesti ja Soome ühisnäitusel "Heraldika tänapäeval", mis avati Eesti Vabariigi 75. aastapäeva ürituste raames Tallinnas Eesti Muinsuskaitse Seltsi 5. aastapäeval 12. detsembril 1992. See oli eksponeeritud ka muudel heraldikanäitustel nii kodu- kui ka välismaal.
Esimese volikogu koosseisu liikme Rein Karmi sõnade kohaselt on Rae valla vapp esimese vabariigi aegse Rae valla vapi edasikandja. Algkujutis saadi eestiaegse isikutunnistuse pitserilt, mida arutelude tulemusena täiendati tammelehtedega, mis osutavad iidsele tammikule ja legendile Lehmja tammiku pruudi-peiu tammedest.
Norwich City FC
Norwich City Football Club on Inglismaa jalgpalliklubi, mis mängib Inglismaa kõrgliigas Premier League.
Klubi on asutatud 1902. aastal. 1935. aastast on klubi kodustaadion olnud Carrow Road. Ajalooliselt on Norwich City suurimaks rivaaliks olnud Ipswich Town.
Inglismaa kõrgliigasse jõudis Norwich City esimest korda 1972. aastal. Klubi parim koht Inglismaa kõrgliigas on kolmas (hooajal 1992–1993). Aastatel 1962 ja 1985 on võidetud Inglismaa liigakarikas.
2019. aastal mängis Norwich City pärast kolme hooaega end Inglismaa kõrgliigasse tagasi. Hooajal 2019–20 jäädi kõrgliigas ülekaalukalt viimaseks. Sellest hoolimata võideti järgmisel hooajal taas esiliigas ning tõusti tagasi kõrgliigasse.
Norwich City fännide laulu "On the Ball, City", mis on kirjutatud 1890. aastatel, peetakse vanimaks jalgpallilauluks maailmas.
Praegune koosseis
''Seisuga 31. jaanuar 2022''
Jesil
Jesil on linn Kasahstanis Akmola oblastis, Jesili rajooni halduskeskus.
Disteghil Sār
Disteghil Sār on mägi Karakorami mäestikus Hispar Muztaghi ahelikus. Asub Pakistanis Kashmiris. Kõrgus 7885 m. See on kõrguselt 19. mäetipp maailmas. Tippu tõusid esimestena 1960. aastal Austria ekspeditsiooni liikmed.
Jesil
Linn asub Išimi jõe kaldal. Tema geograafilised koordinaadid on.
Aastal 2008 elas Jesilis 13 591 inimest.
Iskǎr
Iskǎr (bulgaaria Искър) on jõgi Euroopas Bulgaarias.
Jõgi algab Rila mägedest Bulgaaria edelaosas. Laskub Sofia nõkku ja möödub Sofia idapoolsetest eeslinnadest. Seejärel läbib sügavas kuristikus Stara planina. Alamjooksul voolab läbi Alam-Doonau lavamaa ja suubub paremalt Doonausse.
Jõe pikkus on 368 km ja valgala 8600 km².
Iaido
Iaidō (jaapani keeles 居合道) on rahvusvaheliselt tuntud Jaapani võitluskunst, kus harjutatakse traditsioonilise Jaapani mõõgaga (katana, 刀) võitlemisel ootamatut rünnakut või vasturünnakut.
Iaidot kutsutakse vahel ka liikuvaks meditatsiooniks, kuna üks tähtsamaid eesmärke treeningus on eneseareng – muuhulgas tehnikate kontsentratsiooni ja sujuvuse kaudu.
Iaido ajalugu ulatub tagasi samuraide päevadeni, kus mõõgavõitluse harjutamine oli üks tähtsamaid treeninguid. Iaido on üks osa mõõgatreeningutest, kus teine osa on kendo. Ka tänapäeval võib juhtuda, et treenitakse mõlemat võitluskunsti, kuna iaido ja kendo (剣道) täiendavad teineteist. Jaapanis on see tavaline.
Treening
Iaidot harjutatakse tavaliselt ilma füüsilise vastaseta. Senseid (sensei, 先生) ehk õpetajad soovitavad kujutada ette fiktiivset vastast, et liigutused teatud vormides küllalt realistlikud hoida. Eri koolkondades on erinev arv vorme (kata, 形), kuid tavaliselt võib arvestada 6–10 vormiga. Treeningud võivad vägagi erinevad olla, olenevalt koolist ja senseidest. Kõige tavalisematel treeningutel alustatakse tervitusega, näidates austust õpetaja(te), kaasõpilaste ja mõõga ees. Treening jätkub soojendusega (mõnedes dojodes nõutakse, et soojendus tehtaks iseseisvalt enne treeningu algust), ja seejärel harjutatakse vorme – vahel teatud osa/tehnikat vormist, vahel terveid kombinatsioone. Enne lõpetust (jällegi, mõnes dojos on see iseseisev tegevus, mida soovitatakse pärast treeningut läbi viia) on venitusharjutused, ja lõpetuseks tänatakse senseid ja näidatakse jällegi austust nii õpetajatele, kaasõpilastele kui ka mõõgale.
Regulaarsete treeningute vahele võib tulla ka tunde, kus keskendutakse ainult tehnikale (kuidas teatud lööke/lõikeid paremini sooritada jne) või kus treenitakse võistluseks – ka võistlustel peab teada olema oma täpne käitumine jms.
Iaido koolid
Iaidos on palju koole, kuid Euroopas on ZKRI (Zen Ken Ren Iai) üks kõige tavalisematest koolidest. ZKRI (vahel ka ZKR seite Iai) on kool/stiil, mis alustas 1960. aastatel. Stiil koosneb kaheteistkümnest kata 'st, ehk vormist, mis on kokku pandud vanemate koolide (koryū, 古流) vormidest.
Tavaliselt õpetatakse edasijõudnutele peale ZKRIai ka üht või kaht vanemat koryū-kooli.
Võistlusi korraldatakse nii Jaapanis, Euroopas kui ka Ameerikas igal aastal. Hinnatakse muuhulgas vormide sujuvust, kindlust, täpsust ja realismi(tunnet). On ka neid, kes eelistavad võistlustest põhimõtte pärast mitte kunagi osa võtta. (Mõned näevad iaidot kui sporti, teised kui hingelise arengu meetodit.)
Mõõgad (bokken 木剣, iaitō 居合刀, katana 刀)
Katanat (katana, 刀), Jaapani traditsioonilist mõõka, kasutavad tihti kõrgema astme edasijõudnud (pärast viiendat dan-astet on see kohustuslik võistlustel), kuna see on terav ja nõuab muuhulgas väga häid iaidooskuseid. Enne seda kasutatakse selle teravdamata alternatiivi – iaitot (iaitō, 居合刀). Puust versiooni, bokkenit (bokken, 木剣; vahel ka bokutō 木刀), kasutatakse peamiselt algajate poolt, kuid ka edasijõudnud kasutavad neid aeg ajalt.
Tameshigiri (試し斬り)
Tameshigiri ehk otsetõlkes 'proovilõige', on treening, kus saab mõõgaharjutusi füüsilise keha peal proovida. Füüsilise kehana kasutatakse tavaliselt makiwara 't (巻藁（まきわら)) – traditsioonilist kokkurullitud tatami (畳) vaipa. See kinnitatakse stabiilse puust varre otsa, mis raiudes-lõigates viltu ei lähe ega maha ei kuku. Nii saavad (edasijõudnud) õpilased katana lõiget päriselt proovida.
Riietus
Riietus on tavaliselt spetsiaallõikega must (keiko)gi (稽古着), koos valge alus-gi 'ga, ja mustad hakama(袴)-püksid. Tavaliselt treenitakse paljajalu, aga võib ka kasutada musti sokke või tabi(足袋)-sokke. (Kendos on tavaline värv sinine.) Võistluste ajal, kui mitte muidu, kasutatakse ka zekken 'it (ゼッケン) või rinnamärki koos võistleja nime ja klubi nimega Jaapani keeles, mis kinnitatakse võistleja paremale hõlmale.
Tasub teada, et varem kutsuti paljusid koole/võitluskunste tihti jutsu 'deks (術), st 'kunstideks', mis on hiljem muudetud dō 'deks (道), otsetõlkes 'tee'. Muutus arvatakse seisnevat asjaolus, et iga võitluskunst on saanud endale rohkem ruumi ja tänapäeval treenitakse tavaliselt ühte või kahte kunsti korraga ja teoreetilises mõttes võib-olla ka põhjalikumalt.
Madara Uchiha
Madara Uchiha (jaapani keeles うちは マダラ Uchiha Madara) on tegelane mangast "Naruto", mille loojaks on Masashi Kishimoto.
Madara häält animes on teinud jaapani keeles Naoya Uchida ja inglise keeles Neil Kaplan.
Deep Purple in Rock
"In Rock" on ansambli Deep Purple 1970. aastal ilmunud neljas stuudioalbum.
Võrreldes varasemate albumitega on selle albumi muusika raskema kõlaga heavy metal. Tuntumad lood on "Speed King" ja kümne minuti pikkune progressiivse roki mõjudega "Child in Time".
Albumi kaanepildil on kujutatud Mount Rushmore'ist inspireeritud bändiliikmete skulptuuri.
Suurbritannia albumimüügi edetabelis tõusis "In Rock" 4. kohale.
1995. aastal ilmus albumi mitme lisalooga juubeliväljaanne (25th Anniversary edition).
Saue lipp
pisi|Saue lipp
Saue lipp oli Harju maakonnas asuva Eesti linna Saue lipp.
Seoses 2017. aasta Eesti omavalitsuste haldusreformiga, kus Saue linn ühines naabervaldadega Saue vallaks, muutus lipp kehtetuks.
Lipu kirjeldus
Lipu jaotab kaheks võrdseks väljaks horisontaalne müürihambuline element. Alumine osa on roheline ja ülemine kollane.
Lipu mõõdud on 165×105 cm, pikkuse-laiuse suhe 11:7.
Austria vapp
right|200px|Austria vapp Austria vapp on Austria Vabariigi vapp.
Andrei Širinski-Šihmatov
pisi|Andrei Širinski-Šihmatov (1915) Vürst Andrei Aleksandrovitš Širinski-Šihmatov (vene кн. Андрей Александрович Ширинский-Шихматов; 10. jaanuar 1868 – 2. veebruar 1927) oli Venemaa riigitegelane.
Ta oli kolleegiumiassessor, Eestimaa kubermangu asekuberner 18. maist 1908 kuni 22. märtsini 1910, Simbirski kubermangu asekuberner 22. märtsist 1910 kuni 4. märtsini 1913 ja Saraatovi tsiviilkuberner 4. märtsist 1913 kuni 1915. aastani
Talle kuulus Tveri kubermangus Võšni Volotšoki lähedal Msta jõgikonna Imoložje (ru:Имоложье) järve ääres asunud Ostrovi mõis.
Perekond
Tema vanemad olid Moskva Looduseuurijate Seltsi president, senaator ja vürst Aleksandr Širinski-Šihmatov (1822–1884) ja Jekaterina Pavlovna Bereznikova (1832–1911).
Andrei Širinski-Šihmatov abiellus Ljudmilla von Meckiga (1872–1946), kes oli Riiast pärit insener Karl von Mecki (1821–1876, ru) ja Nadežda Filaretovna Fropovskaja (1831–1894; ru) tütar. Abikaasa ema Nadežda von Meck oli pärast leseks jäämist helilooja Pjotr Tšaikovski suur austaja, ning abikaasa vend Nikolai von Meck abiellus 1884 Tšaikovski sugulase Annaga.
Filosoofia mõisteid
''Siin on loetletud filosoofia mõisteid. Filosoofia kitsamate valdkondade mõisteid võib kanda ka loenditesse vaimufilosoofia mõisteid, eetika mõisteid, esteetika mõisteid, teadusfilosoofia mõisteid, epistemoloogia mõisteid. Eraldi lehekülg on ette nähtud semiootika mõistetele ja loogika mõistetele
B
bayesiaanlus – Berkeley interpretatsioon - binaarne opositsioon – Buridani eesel – biheiviorism – bioeetika – bioloogiafilosoofia – brahman – Brentano tees – Briti idealism – budism – Böckenförde dilemma
C
Cambridge'i muutus – Cambridge'i omadus – ceteris absentibus – ceteris paribus – circulus vitiosus – cogito ergo sum
D
Dao – Darvinism – Dasein – Deduktiivne arutlus – Deduktsioon – Definitsioon – Deism – Dekonstruktsionism – Dekonstruktsioon – Demarkatsiooniprobleem – Demiurg – Demokraatia – Denominatio – Denominatio extrinseca – Denominatio intrinseca – Deontiline loogika – Deontoloogia – Descartesi dualism – Determinism – Dialektika – Dialektiline loogika – Dialektiline materialism – Dihhotoomia – "Dihhotoomia" – Diskreetne suurus – Diskreetsus – Diskursiivsus – Diskursus – Dispositsioon – Docta ignorantia – Dualism
E
Eelarvamus – Eeldamine – Eeldus – Eelsokraatikud – Eemaletõuge – Eesmärk – Eesti filosoofia – Eetika – Efektiivne altruism - Egoism – Eimiski – Eitus – Eksistents – Eksistentsialism – Eksperiment – Eksperimentaalne filosoofia – Ekstensiivne suurus – Ekstensionaalne kontekst – Ekstensioon – Eksternalism – Elavik - Element – Element (stiihia) – Eliminativism – Elise-Eretria koolkond – Elu – Elu mõte – Emanatsioon – Emergentsus – Emotsioon – Empiiriline mõiste – Empiiriline teadmine – Empiiriline tõde – Empiiriline õigustus – Empiiriline valem – Empiirilisus – Empirism – Enese ja teise asümmeetria – Eneseküllasus – Eneseloome – Eneseomistus – Enesepredikatsioon – Enesestmõistetavus - Eneseteadlikkus – Eneseteadvus – Eneseteostus – Entelehhia – Entitas – Entiteedirealism – Entiteet – Epifenomen – Epifenomenalism – Epikureism – Epistemoloogia - Erapooletus - Erapoolikus - Erilisus – Erinevus – Erinewus – Eristamatute identsus – Eristus – Ese – Esmapilguvaidlus – Esmapõhjus – Esmasus - Esse est percipi – Essentsialism – Esteetika – Esteetiline hoiak – Eternism – Ettekujutus – Ettemääratud harmoonia – Eudaimonism – Eukatalepsia – Evolutsioon
F
Fakt – Fakulteetide psühholoogia – Fallibilism – Falsifikatsionism – Falsifikatsioon – Falsifitseeritavus – Fantaasia – Feminism – Feministlik epistemoloogia – Fenomen – Fenomenalism – Fenomeniprintsiip – Fenomenoloogia – Fenomenoloogiline filosoofia – Fiktsioon – Filister – Filosoofia – Filosoofia (õppeaine) – Filosoofiaolümpiaad - Filosoofiline analüüs – Filosoofiline antropoloogia – Filosoofiline küsimus - Filosoofiline loogika – Filosoofiline lõpmatus – Filosoofiline nõustamine - Filosoofiline probleem – Filosoofiline väitlus - Formaalne iseenesesolemine – Formaalne võimalikkus – Formalism (kunstifilosoofia) – Frankfurdi koolkond – F-teadus - Fundatsionalism – Funktsionalism – Funktsioon – Funktsioon (bioloogia) – Füsikalism – Füüsikaline maailmapilt - Füüsikaseadus
G
Geenius - Gettieri probleem – Gnoseoloogia – Gödeli ontoloogiline jumalatõestus
H
Halastus - Hallutsinatsiooniargument – Haridusfilosoofia – Harmoonia – Heaolu – Heausksusprintsiip – Hedonism – Hellenistlik filosoofia – Hempeli paradoks – Hermeneutika – Hermeneutiline ring – Hermetism – Hiina tuba – Himu - Hinduism – Hing – Hinge surematus – Historism – Historitsism – Hoiak – Holism – Homunkulus – Humanism – Huvid – Häbi – Hädavajalikkusargument - Hävimine – Hülosoism – Hüpoteetilis-deduktiivne meetod – Hüve – Hüve idee
I
Idealism – Ideaalne keel – Ideaalne vaatleja – Ideaalsus – Idee – Identsete eristamatus – Identsus – Ideoloogia – Ideoloogiakriitika – Igavene taastulek – Igavesus – Igavik – Ignoratio elenchi – Iha - Ihu – Iidol – Illusiooniargument – Illokutiivne akt – Ilu – Imestus – Immanentne – Immanents – Immanentsifilosoofia – Immaterialism – Imperatiiv – Implikatuur – Indeksikaal – Individualism – Individualistlik anarhism – Individuatsioon – Indiviid – Induktiivne arutlus – Induktiivne loogika – Induktiivne tugevus – Induktivism – Induktsionism – Induktsioon – Induktsiooniprintsiip – Induktsiooniprobleem – Inimkesksus (keskkonnaeetika) – Inimloomus – Inimõigused – Insolubiilid – Instrumentalism – Integriteet – Intellekt – Intellektuaalne alandlikkus - Intelligentne disain – Intensiivne suurus – Intensionaalne kontekst – Intentsionaalsus – Interaktsionism – Intuitsionistlik loogika – Intuitsioon – Intuitsioonipump – Irratsionaalsus – Irratsionalism – Isandamoraal – Ise – Iseenese sees olemine – Iseenese sees olev – Iseenesejaoksolemine – Iseenesesolemine – Iseenesesolev – Iseeneses-ja-iseenesejaoksolemine – Iseeneses-ja-iseenesejaoksolev – Iseenesest väljaspool olemine – Iseliikumine – Iseväärtus – Isik – Isikuidentsus
J
Ja – Jaapani filosoofia - Jama ajamine - Jansenism – Jooga – Joonia koolkond - Juhuslikkus – Julgus - Jumal – Jumalatõestused – Junzi - Jutumärgitustav tõeteooria – Jäik tähistaja – Järeldamine – Järeldus - Järeldus (traditsiooniline loogika)
K
Kaasasündinud ideed – Kaasatoomine – Kabala – Kaemus – Kahene tõde – Kahevalentne loogika – Kahju – Kahtluskoolkond - Kanti antinoomiad – Kapitalism – Karisma – Karistus – Karma – Kasu – Kasualism – Kasuistika – Kasutamise ja mainimise eristus – Kasutamisväärtus – Kasutus – Katapult – Kategooria – Kategooriaviga – Kategooriline imperatiiv – Kategooriline väide – Katalepsia – Kaudne realism – Kaudne taju – Kavatsus – Kavatsuslikkus – Keelefilosoofia – Keeleline determinism – Keeleline relativism – Keelemäng – Keemiafilosoofia – Keha – Keha ja vaimu dualism – Keha ja vaimu probleem – Kehtetu argument – Kehtetus – Kehtiv arutlus – Kehtivus – Kellaparadoks – Keskkonnaeetika – Keskkonnaesteetika – Keskkonnafilosoofia – Keskse seisundi materialism – Kiasm – Kimbuteooria – Kindlus - Kinnitus – Kirjeldav nimi - Klass - Kogemus – Kogemusmasin - Kogemusteadus – Kognitiivne tähendus – Kohalolu – Koherentism – Kohus – Kolmanda inimese argument – Kolmasus - Kommunism – Kommunitarism – Komparativism – Kompatibilism - Komplementaarsusprintsiip – Konditsionaal – Konfutsianism – Konkreetne asi – Konkreetne olemine – Konkreetne partikulaar – Konkreetne universaal – Konkreetsus – Konnektor – Konnotatsioon – Konsekventsialism – Konservatism – Kontekstualism – Kontemplatsioon – Kontingentne propositsioon – Kontingentsus - Kontrafaktuaalid – Kontrafaktuaalne sõltuvus – Kontseptsioon – Kontseptualism – Konventsionalism – Konventsioon – Konventsioon T – Koomika – Korroboratsioon – Kosmoloogia – Kosmoloogiline jumalatõestus – Kosmoloogiline printsiip – Kreatsionism – Kriitiline idealism – Kriitiline ratsionalism – Kriitiline realism – Kriitiline teooria – Kripke semantika – Kristlik filosoofia – Kriteerium – Kujutlemine – Kujutlus – Kujutlusvõime – Kuldreegel – Kultuurifilosoofia - Kunst – Kunst kunsti pärast – Kuri – Kurja probleem – Kvaalid – Kvalitatiivne lõpmatus – Kvalitatiivne olemine – Kvaliteet – Kvantitatiivne lõpmatus – Kvantiteet – Kvantum – Kvietism – Kõiketeadmine – Kõlblusmeele teooria – Kõneaktid – Külgetõmme – Küllaldase aluse printsiip – Külluse printsiip – Kürenaikud – Küünikud – Küünilisus ja tsüünilisus
L
Lahenduvusprobleem – Lahkarvamus – Laiskus – Laissez-faire – Lapsepõlvefilosoofia – Laskuv põhjuslikkus – Lastefilosoofia – Lausearvutus – Lausefunktsioon – Lebensphilosophie – Legism – Lekt – Lepinguteooria – Lepitus – Liberalism – Libertaarimperatiiv – Libertarism – Libertarism (metafüüsika) – Lihtsus – Liigierisus – Liik – Liikumatu liigutaja – Liitsus – Logitsism – Logos – Logotsentrism – Lokutiivne akt – Loodus – Looduse raamat – Looduse ühetaolisus – Loodusfilosoofia – Looduskesksus – Loodusseadused – Loodusteadus – Loogik – Loogika – Loogikafilosoofia – Loogiline atomism – Loogiline empirism – Loogiline positivism - Loogiline vorm – Looja – Loom – Loomine eimillestki – Looming – Loomulik keel – Loomulik liik – Loomulik ontoloogiline hoiak – Loomulik teoloogia – Loomuõigus – Loomuõiguse teooria – Lootus – Lubadus – Lõhestatud aju – Lõplik asi – Lõplik suurus – Lõplikkus – Lõplikustatud lõpmatus – Lõpp-põhjus – Lõpmatu olemine – Lõpmatu regressi argument – Lõpmatus
M
Maailm – Maailmapilt – Maailmavaade – Majandusfilosoofia – Manihheism – Marburgi koolkond – Mardikas toosis – Marksism – Mary tuba – Maskiga mehe eksitus – Mateeria – Matemaatikafilosoofia – Matemaatiline objekt - Materiaalne olemine – Materialism – Meeled – Meeleline olemine – Meelteandmed – Meeltetaju – Megara koolkond – Mehhanism – Mehhanitsism – Menoni paradoks – Mentaalsed sündmused – Mentaalsus – Mentalism – Mereoloogia - Metaeetika – Metafilosoofia – Metafüüsika – Metafüüsiline lõpmatus – Metakeel – Metametafüüsika – Metaontoloogia – Metasemantika – Metateooria – Metodoloogia – Metodoloogiline holism – Metodoloogiline solipsism – Midagi mittemillestki – Mileetose koolkond – Milli meetodid – Mimaansa - Misoloogia – Missus - Mitmeti realiseeritavus – Mitmevalentne loogika – Mittekognitivism – Mitteolemine – Modaalloogika – Modaalne realism – Modaalsus – Modelleerimine – Modernne stoitsism - Moism – Molyneux' probleem – Monaad – Monadoloogia – Monism – Monoliitaeg – Moodus – Moore'i paradoks – Moraal – Moraaliantirealism –Moraalirealism – Moraalirelativism – Moraaliseadus – Moraalne dilemma – Moraalne jumalatõestus – Moraalne motivatsioon - Moraalne vastutus - Moraalne vedamine - Moraalsus – Moskva metodoloogiakoolkond – Mulje – Mustet - Muu – Muujaoksolemine – Muusikafilosoofia – Muutus – Muutuv suurus – Mõistatus (Kuhn) – Mõiste – Mõisteline määratlus – Mõistlik egoism - Mõistmine – Mõistujutt nähtamatust aednikust – Mõistus – Mõju - Mõtlemine – Mõtlemisseadused – Mõttekeel – Mõtteline eksperiment – Mõttemääratlus – Mõttetegevus – Mõttetus – Mõttevorm – Mõõdutus – Mõõt – Mõõtmine – Mälu – Määratlemine – Määratletud asi – Määratletud olemine – Määratletus – Määratlus – Määrav kirjeldus – Mööduvus – Müstika – Müstitsism – Müüdilisus – Müüt
N
Narratiiv – Natura naturata - Naturaliseeritud epistemoloogia – Naturalism – Naturalism (eetika) – Natuurfilosoofia – Nauding – Negatiivne lõpmatus – Negatiivne määratlus – Negatiivne utilitarism - Negatiivne vabadus – Negatiivsus – Negatsioon – Neutraalne monism – Newcombi paradoks – Nihe - Nihilism – Nominalism – Nomoloogiline üldistus – "Nool" – Norm – Normaalteadus – Nous – Nähtumus – Nähtuv olemine – Näiv olevik – Näivus
O
Objekt – Objektiivsus – Objektivism (eetika) – Objektivism (epistemoloogia) - Objektivism (esteetika) - Ockhami habemenuga – Okasionalism – Olemasolevus – Olemasolu – Olemasolu (Heidegger) - Olemine – Olemise ahel – Olemise hierarhia – Olemisunustus – Olemus – Olemuslik olemine – Olemuslik paistvus – Olemuslikkus – Oletus – Olev – Ollus – Omadus – Omaja puudumise teooria – "On" – Ontilisus – Ontoloogia – Ontoloogiline diferents – Ontoloogiline jumalatõestus – Ontoloogiline sidusus - Ontoloogilisus – Oodatav kasu – Operatsionaalsus – Operatsionalism – Optimism – Organisatsioonilis-tegevuslik mäng – Organismi filosoofia – Organitsism – Orjamoraal – Osa - Osaeitav otsustus – Osajaatav otsustus – Ostensiivne definitsioon – Osutamine – Osutus – Osutuse tabamatus – Osutuslikult läbipaistev kontekst – Osutuslikult läbipaistmatu kontekst – Otsene realism – Otsene taju – Otstarve – Otsustav eksperiment – Otsustus – Otsustusteooria – Otsustuste tegemine – Otsustusvõime – Ousia
P
Paistmine – Paistvus – Paljus – Pandeism – Pahe – Paradoks – Paratamatu propositsioon – Paratamatus – Partikulaar - Perekondlik sarnasus - Peripateetikud – Pessimism - Pessimistlik induktsioon – Philosophia – Pidev suurus – Pidevus – Piir – Piisav tingimus – Platoni Akadeemia – Platonism - Platonism (matemaatika) - Pneuma – Poliitiline filosoofia – Porphyriose puu - Positiivne lõpmatus – Positiivne paistvus – Positivism – Positivismitüli – Pragmaatika – Pragmateia - Pragmatism – Pragmatistlik tõeteooria - Predestinatsioon – Predikaat – Predikatsioon – Presentism – Presupositsioon – Printsiip – Privaatkeele argument – Probleem – Propositsioon – Protsess – Pseudoteadus – Psüühika – Puhas aeg – Puhas mõistus – Puhas olemine – Puhta mõistuse kriitika – Puhtsõnaline vaidlus – Põhjendus – Põhjus – Põhjus ja tagajärg - Põhjusahel – Põhjuslik tajuteooria – Põhjuslikkus – Pürronism – Püsimine – Pütagoreism
R
Radikaalne empirism – Rahulolu - Rahvapsühholoogia – Rakenduseetika – Ramsey lause – Ratsionalism – Reaalne paistvus – Reaalne võimalikkus – Reaalsus – Realism – Reegliutilitarism – Reduktsioon – Reduktsionism – reetmine - reflektsioon – reflektsioonimääratlus – reflektsioonita olemine – Reflekteeritus – Relatiivsus – Relativism – Religioonifilosoofia – Renessansifilosoofia – Representatsioon – Rietdijki-Putnami argument - Rongiprobleem - Russelli hüpotees – Russelli paradoks – Ruum – Ruumiline suurus
S
Saamine – Saankhja - Saatus – Sada koolkonda – Sallivus – Samaaegsus – Samasus – Seadmine – Seatus – Seesmine omadus - Seesmisus – Seesus - Seisund – Seletus – Semantiline supositsioon – Semantiline tõeteooria - Semantiline väärtus – Semantilised paradoksid – Sensualism – Seos – Siis ja ainult siis, kui – Sisemised ja välimised omadused - Sisu – Sisu (loogika) - Skeptikud – Skeptitsism – Skisoanalüüs – Skolastika – Skolastiline meetod – Sofistid – Solidaarsus – Solipsism – Soov – Sotsiaalfilosoofia - Sotsiaalkonstruktivism – Sotsiaalne õiglus - Sotsiaalsus – Sotsiaalteaduste filosoofia – Species intelligibilis – Species intentionalis – Species sensibilis – Spekulatiivne filosoofia - Spekulatsioon - Spirituaalsus – Stoa – Stsientism – Struktuur – Subjekt – Subjekt (loogika) – Subjektifilosoofia – Subjektiivne paistvus – Subjektiivsus – Subsistents - Substants – Substantsidualism - Subsumeerimine – Sugu – Suhe - Surm – Suur jutustus – Suurus – Sõltuvus – Sõnaline vaidlus – Sõprus – Sümmeetriakaalutlused – Sündmus – Sünehhism – Sünteetiline otsustus – Sünteetiline propositsioon – Süvaökoloogia – Synderesis – Syneidēsis''